stanford-oval/wikipedia huggingface dataset:
Arne Mikk
Varhaisnuoruus ja lauluopinnot

Vuonna 1952 Arne Mikk kirjoitti ylioppilaaksi Viljandin II lukiosta ja aloitti lauluopinnot Tallinnan Musiikkikoulussa professori Aleksander Arderin kurssilla. Hän avioitui vuonna 1960 Reet Aulen kanssa ja lapset syntyivät Jaak (1961), Mart (1964) ja Rein (1973). Vuosina 1956–1961 Arne Mikk opiskeli Tallinnan Valtiollisessa Konservatoriossa.
Laulajana

Vuosina 1952–1955 ja 1961–1963 Arne Mikk kuului Estonia-teatterin oopperakuoroon ja vuosina 1963–1966 hän lauloi monissa oopperarooleissa muun muassa Wolfgang Amadeus Mozartin Taikahuilussa ja Giacomo Puccinin La bohèmessa.
Ohjaajaharjoittelijana

Dramaturgina ja Estonia-teatterin musiikki- ja kirjallisuusjohtajan assistenttina Arne Mikk toimi vuosina 1963–1966 ja sen jälkeen vuosina 1966–1970 hän oli ohjaajan assistentti.
Ohjaajana Estonia-teatterissa

Vuonna 1970 aloitti Aarne Mikk Estonia-teatterin oopperaohjaajana, vuonna 1977 hän hoiti pääohjaajan sijaisuutta ja vuosina 1978–1995 hän oli Viron kansallisooppera Estonian pääohjaaja. Vuoden 2002 syyskaudesta lähtien aina 2004 asti hän oli Viron kansallisooppera Estonian luovana johtajana. Viron kansallisooppera Estonian 100-vuotisjuhlagaalan ohjasi Arne Mikk 6. syyskuuta 2013, Viron kansallisooppera Estoniassa esitetään 12. huhtikuuta 2014 Arne Mikkin viimeinen ooppera ohjaus Paul Hindemithin kamariooppera Pitkä joulupäivällinen (Pikk jõulueine). Maaliskuussa 2015 Arne Mikk ohjasi Viron kansallisooppera Estoniassa Georg Otsin muistokonsertin Gala Concert - Georg Ots 95.
Saarenmaan Oopperapäivät

Kuressaaren Oopperapäivät -festivaalien järjestelyvastuu siirtyi vuonna 2007 Eesti Kontsertille. Juhlien uudeksi nimeksi tuli Saarenmaan oopperapäivät ja taiteelliseksi johtajaksi nimitettiin Arne Mikk.
Rudolf Tobias 150

Viron ensimmäisen koulutetun säveltäjän Rudolf Tobiaksen 150-vuotisjuhlia vietettiin Hiidenmaalla 28.5.2023 –17.6.2023. Arne Mikk oli juhlien taiteellinen johtaja.
Reet ja Arne Mikkin säätiö

Perustettiin Reet Mikkin kuoleman jälkeen. Peruspääoma (10 000 €) on saatu kerättyä. Säätiö jakaa stipendejä nuorille virolaisille laulajille. Ensimmäinen stipendi myönnetään joulukuussa 2013.
Kunniamerkit

| Nauha | Kunniamerkki | Myönnetty |
| --- | --- | --- |
|  |  Viron Valkoisen Tähden ritarikunta III luokka | 2001 |
|  |  Suomen Leijonan I lk:n ritari  | 2003 |
|  | Ritari, Italian Solidaarisuuden Tähti -ritarikunta  | 2004 |
Muut tunnustukset

2002 Aasta isa (Vuoden isä)
2006 Eestin kansallisen kulttuurirahaston elämäntyön tunnustus
Kirjat

Mikk, Arne: 'Estonia tõusmine tuhast', s. 320.  Tallinna:  Pegasus, 2013.  ISBN 9789949505296.
Mikk, Arne ja Himma, Paul ja Olesk, Peeter: 'Rahvusooper Estonia 1998-2003', s. 132.  Tallinna:  Rahvusooper Estonia, 2003.  ISBN 9789949101931.
Mikk, Arne: 'Katkenud laulukaar', s. 155.  (Estoonlaste muusikavalastused Stockholmis 1946-1958)  Tallinna:  Estonia Selts, 2000.  ISBN 9985609859.
Mikk, Arne: 'Estoniale'. Määritä julkaisija!
Mikk, Arne  ja Malev Kitts: 'Aleksander Arder', s. 119.  Eesti Raamat, 1969.
Aiheesta muualla

Tuglas seuran esittely Arne Mikkistä[vanhentunut linkki] suomeksi
Viron valtion julkisen palvelun yleisradioyhtiön  Eesti Rahvusringhääling (ERR) henkilökuva Arne Mikkistä viroksi
Viron kansallisooppera Estonian esittely Arne Mikkistä (Arkistoitu – Internet Archive) englanniksi
Saksalaisen Theater der Zeit – lehden haastettelu  Arne Mikk'stä saksaksi
Frans et les Femmes

Frans & les Femmes -ketjun logo
Ketjun entinen logo.
Frans & les Femmes on S-ryhmään kuuluva maalaisranskalaistyylisten ravintoloiden ketju, joka aloitti toimintansa vuonna 1987. Nykyisin ketjulla on toimipaikkoja kaikkiaan 7.
Ketjun nimi oli ennen vuotta 2016 Fransmanni. Uudistuksessa ketjun nimi muuttui, mutta myös jokaisen ravintolan nimi muutetaan muotoon Frans & [naisen nimi]: esimerkiksi Turussa avautui helmikuussa 2016 Frans & Emilie.
Aiheesta muualla

Frans & les Femmes -bistrojen kotisivut
Boy Meets Girl (yhtye)

Boy Meets Girl on yhdysvaltalainen pop-duo, joka perustettiin vuonna 1982. Yhtye tunnetaan parhaiten vuoden 1988 hitistä Waiting For a Star to Fall, joka julkaistiin heidän albumillaan Reel Life.
Jäsenet

George Merrill
Shannon Rubicam
Albumit

Boy Meets Girl (1985)
Reel Life (1988)
New Dream (1990)
The Wonderground (2003)
Aiheesta muualla

Yhtyeen viralliset kotisivut
Bill Butler

Bill Butler (oik. Wilmer Cable Butler; 7. huhtikuuta 1921 Cripple Creek, Colorado, Yhdysvallat – 5. huhtikuuta 2023 Los Angeles, Kalifornia, Yhdysvallat) oli yhdysvaltalainen elokuvaaja. Hänet muistetaan parhaiten Tappajahai-elokuvan kuvaajana. Hän sai lisäksi parhaan kuvauksen Oscar-ehdokkuuden työstään elokuvassa Yksi lensi yli käenpesän.
Koulutus

Butler valmistui insinööriksi Iowan yliopistosta. Hän ei kuitenkaan koskaan käynyt elokuvakoulussa vaan oli itseoppinut elokuvaaja.
Filmografia

| Vuosi | Suomenkielinen nimi | Alkuperäinen nimi |
| --- | --- | --- |
| 1969 | Sadeihmisiä | The Rain People |
| 1970 | Rangaistusvanki | Adam's Woman |
| 1972 | Pahuuden vallassa | Something Evil |
| 1974 | Keskustelu | The Conversation |
| 1974 | Teloitusjoukon edessä | The Execution of Private Slovik |
| 1975 | Tappajahai | Jaws |
| 1975 | Yksi lensi yli käenpesän | One Flew over the Cuckoo's Nest |
| 1976 | Kosto | Lipstick |
| 1977 | Proteus-aika | Demon Seed |
| 1977 | Kotkat hyökkäävät | Raid on Entebbe |
| 1978 | Elämän pyörteissä | Uncle Joe Shannon |
| 1978 | Capricorn yksi | Capricorn One |
1978: Grease
| 1978 | Kirous | Damien: Omen II |
| 1978 | Jääunelmat | Ice Castles |
| 1979 | Rockyn uusintaottelu | Rocky II |
| 1980 | Can't Stop the Music – Musiikin täytyy jatkua | Can't Stop the Music |
| 1980 | Ihan kuin rakkautta | It's My Turn |
| 1981 | Polttaa – sisko polttaa | The Night the Lights Went Out in Georgia |
| 1981 | Natsat | Stripes |
| 1982 | Tiikerinsilmä – Rocky III | Rocky III |
| 1982 | NIMH – rouva Brisby ja hänen salainen maailmansa | The Secret of NIMH |
| 1983 | Uusi puhallus | The Sting II |
| 1983 | Okalinnut | The Thorn Birds |
| 1985 | Rocky 4 | Rocky IV |
1988: Child's Play
| 1988 | Elämäni kesä | Biloxi Blues |
| 1991 | Hot Shots! – kaikkien elokuvien äiti | Hot Shots! |
| 1992 | Sala-ampuja | Sniper |
| 1993 | Beethovenin toinen | Beethoven's 2nd |
| 1993 | Kyttä ja puolikas | Cop and a Half |
1996: Flipper
| 1997 | Syytettynä murhasta | Deceiver |
| 1997 | Anakonda | Anaconda |
| 2001 | Pahuuden kosketus | Frailty |
| 2006 | The Plague – Paholaisen lapset | The Plague |
Françoise Aubut

Françoise Aubut noin vuonna 1947.
Françoise Aubut-Pratte (o.s. Aubut; 5. syyskuuta 1922 St-Jérôme, Québec – 8. lokakuuta 1984 Montreal, Québec) oli kanadalainen urkuri. Hän oli yksi ensimmäisistä Marcel Duprén ja Olivier Messiaenin teoksia laajassa mittakaavassa Kanadassa tulkinneista esiintyjistä. Hän opiskeli Eugène Lapierrandin ja Antonio Létourneaun johdolla Montrealin kansallisessa konservatoriossa sekä Duprén ja Messiaenin johdolla Pariisin konservatoriossa. Pariisin konservatoriossa hän oli ensimmäinen pohjoisamerikkalainen, joka voitti Grand Premier Prix'n.
Aubut työskenteli pedagogisissa tehtävissä eri opinahjoissa ja piti lukuisia resitaaleja. Hänen ohjelmistoonsa kuului muun ohella kanadalaisten säveltäjien, kuten Jean Papineau-Couturen ja Roger Mattonin teoksia. Hän voitti Prix de musique Calixa-Lavalléen vuonna 1961.
Françoise Adret

Françoise Adret (7. elokuuta 1920 Versailles – 1. huhtikuuta 2018 Pariisi) oli ranskalainen balettitanssija ja koreografi. Hän perusti Lyonin oopperan baletin ja toimi sen taiteellisena johtajana vuosina 1985–92. Lisäksi hän työskenteli muun muassa Amsterdamin oopperan baletissa 1950-luvulla, Nizzassa 1960-luvulla sekä Pohjois- ja Etelä-Koreassa, Pietarissa, Marseillessa ja Nancyssa (1999). Hän kuoli 97 vuoden iässä.
Binghamton University

| Binghamton University> The State University of New York at Binghamton |
| --- | --- |
  

Perustettu:  1946
Tyyppi:  tutkimusyliopisto
Rahoitus:  julkinen
Opiskelijoita:  17 000
Jatko-opiskelijoita:  3 400
Sijainti:  Vestal, Binghamton ja Johnson City, New York  Yhdysvallat
Osoite:  https://www.binghamton.edu
Binghamton University (BU), virallisesti The State University of New York at Binghamton, on New Yorkin osavaltionyliopistoon (SUNY) kuuluva yliopisto Yhdysvalloissa. Sen kampukset sijaitsevat New Yorkin osavaltion eteläosassa Pennsylvanian vastaisella rajalla sijaitsevissa kaupungeissa. Pääkampus on  Vestalissa ja sivukampukset Binghamtonissa ja Johnson Cityssä.
Binghamton University juontaa juurensa IBM-toimistotekniikkayhtiön perustajan Thomas J. Watsonin vuonna 1946 alkuun panemasta liberal arts collegesta nimeltä Triple Cities College, joka toimi aluksi Syracusen yliopiston alaisuudessa. Vuonna 1950 se liitettiin osaksi SUNY-osavaltionyliopistojärjestelmää nimellä Harpur College. Vuonna 1965 se sai nykyisen nimensä, mutta Harpur College säilyi yliopiston undergraduate-tutkintoja tarjoavan collegen nimenä.
Yliopiston muita tiedekuntia ovat yhteiskunnallinen The College of Community and Public Affairs (2007), sairaanhoito-oppilaitos The Decker School of Nursing (1969), kasvatustieteellinen
The Graduate School of Education (2006), liikkeenjohdollinen The School of Management (1970), teknillinen korkeakoulu The Thomas J. Watson School of Engineering and Applied Science sekä uusi farmakologiaan erikoistuva The School of Pharmacy and Pharmaceutical Sciences (2017), josta tuli yliopiston kolmas kampus Johnson Cityyn.
Yliopiston urheilujoukkueet tunnetaan nimellä Binghamton Bearcats.
Yliopistoranking

Vuonna 2016 Times Higher Education sijoitti Binghamton Universityn maailman yliopistoista sijalle 351–400 ja USA:n yliopistoista sijalle 190.
Binghamton populaarikulttuurissa

Romanttisessa komediassa The Rewrite (2014) Hugh Grant esittää Binghamtonin yliopistoon vierailevaksi opettajaksi tulevaa Hollywood-käsikirjoittajaa. Elokuvan käsikirjoittaja ja ohjaaja Marc Lawrence on itse valmistunut Binghamtonista vuonna 1981.
Aiheesta muualla

Kuvia tai muita tiedostoja aiheesta Binghamton University Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Binghamton University
Käännös suomeksi
Francisco Silvela

| Francisco Silvela |
| --- | --- |

Espanjan pääministeri
 4. maaliskuuta 1899 – 23. lokakuuta 1900  
Monarkki:  Alfonso XIII
Edeltäjä:  Práxedes Mateo Sagasta
Seuraaja:  Marcelo Azcárraga Palmero
 6. joulukuuta 1902 – 20. heinäkuuta 1903  
Monarkki:  Alfonso XIII
Edeltäjä:  Práxedes Mateo Sagasta
Seuraaja:  Raimundo Fernández Villaverde
Henkilötiedot
Syntynyt: 15. joulukuuta 1843 Madrid, Espanja
Kuollut: 29. toukokuuta 1905 (61 vuotta) Madrid, Espanja
Tiedot
Puolue:  Liberaalikonservatiivinen puolue
 Nimikirjoitus
Francisco Silvela y Le Vielleuze (15. joulukuuta 1843 – 29. toukokuuta 1905) oli espanjalainen poliitikko, joka toimi kahdesti Espanjan pääministerinä vuosina 1899–1900 ja 1902–1903.
Silvela oli alkujaan asianajaja ja poliittinen kirjailija. Hänet valittiin parlamenttiin ensin liberaalipuolueen edustajana, mutta hän siirtyi myöhemmin konservatiiveihin. Hän oli ensi kerran ministerinä vuonna 1879, oikeusministerinä 1883–1884 ja sisäministerinä 1890–1891. Hän ajautui erimielisyyksiin konservatiivien johtajan Antonio Cánovas del Castillon kanssa ja oli useita vuosia syrjässä politiikasta. Kun Cánovas del Castillo salamurhattiin vuonna 1897, Silvelasta tuli konservatiivien uusi johtaja ja hän muodosti koko puolueen uudestaan. Hän toimi pääministerinä maaliskuusta 1899 marraskuuhun 1900 ja uudelleen joulukuusta 1902 heinäkuuhun 1903. Silvelan jälkeen puolueen johtoon nousi Antonio Maura.
Aiheesta muualla

Kuvia tai muita tiedostoja aiheesta Francisco Silvela Wikimedia Commonsissa
Francisco Silvela (espanjaksi) Biografías y Vidas
Bilel Ifa

| 0 | 1 | 2 |
| --- | --- | --- |

Henkilötiedot
Syntymäaika: 9. maaliskuuta 1990 (ikä 34)
Syntymäpaikka: Tunisia
Pelipaikka: oikea laitapuolustaja
Pituus: 182 senttimetriä
Seura
Seura:  Al Kuwait SC
Pelinumero: 19
Seurat
| Vuodet | Seura | O (M) |
| 2007–2022 2022 2022– |  Club Africain  Abha SC  Al Kuwait SC | 277 (16) 11 (1) |
Maajoukkue
| 2007 2009 2008– 2010 |  Tunisia U-17  Tunisia U-21  Tunisia  Tunisia A |  1 (0) 38 (0) 2 (0) |
 Seurajoukkueuran tilastot kattavat vain kansalliset sarjat, päivitetty 23. marraskuuta 2022.  Maajoukkueuran tilastot päivitetty 23. marraskuuta 2022.
Bilel Ifa (arab. بلال العيفة‎, s. 9. maaliskuuta 1990) on tunisialainen jalkapalloilija, pelipaikaltaan oikea laitapuolustaja. Hän edustaa Tunisian pääsarjassa pelaavaa Club Africainia.
Ura

Ifa nousi edustusjoukkueeseen kaudella 2007-2008 ja vakiinnutti avauspaikan Club Africainissa seuraavalla kaudella. Häntä on pidetty sittemmin joukkueen lahjakkaimpana pelaajana. Hyvien otteiden myötä muun muassa ranskalaisseura RC Lens on ollut kiinnostunut nuoresta lupauksesta. Ifa teki uransa ensimmäisen maalinsa Tunisian pääsarjassa 7. maaliskuuta 2010 ottelussa Olympique de Béjaa vastaan.
Maajoukkueura

Ifa aloitti maajoukkueuransa nuorten maajoukkueissa ennen kuin siirtyi pelaamaan Tunisian A-maajoukkueeseen vuodesta 2008 alkaen. Hänet valittiin ensimmäisiin arvokisoihinsa vuonna 2007 alle 17-vuotiaiden MM-kisoihin. Sittemmin hän pelasi myös Välimeren kisoissa vuonna 2009, joka koostui alle 21-vuotiaiden maajoukkueesta. Tunisia jäi kisoissa alkulohkoon. Ensimmäiset Afrikan-mestaruuskilpailut hän pelasi vuonna 2010, jossa Tunisian kisat päättyivät alkulohkoon. Ifa valittiin myös vuoden 2012 Afrikan-mestaruuskilpailuihin, jossa hän kuului joukkueensa avausmiehistöön. Tunisian kisat päättyivät puolivälieriin hävittyään Ghanalle jatkoajalla.
Saavutukset

Tunisian-mestaruus: 2008
Bolivian kristillinen evankelis-luterilainen kirkko

| Iglesia Cristiana Evangélica Luterana de Bolivia Bolivian kristillinen evankelis-luterilainen kirkko |
| --- | --- |
Suuntautuminen:  Luterilaisuus
Teologia:  tunnustuksellinen luterilaisuus
Yhteistyötahoja:  Kansainvälinen luterilainen neuvosto
Toiminta-alue:  Bolivia
Perustettu:  1997
Seurakuntia:  24
Jäseniä:  906
Infobox OKVirheellinen NIMI-arvo: 
Bolivian kristillinen evankelis-luterilainen kirkko (Iglesia Cristiana Evangélica Luterana de Bolivia) on luterilainen kirkko, joka toimii Boliviassa Etelä-Amerikassa. Kirkon jäsenmäärä on 906.
Historia

Kirkon juuret ovat norjalaisen lähetysjärjestön Norjan luterilaisen lähetysliiton (NLM) tekemässä lähetystyössä Boliviassa. Vuodesta 1989 asti myös yhdysvaltalainen Missouri-synodi on tukenut avustustyötä alueella kouluttamalla ja avustamalla kustannuksissa. Vuonna 1997 Bolivian kristillisestä evankelis-luterilaisesta kirkosta tuli hallinnollisesti itsenäinen. Vuonna 1998 Missouri-synodi alkoi tukemaan kirkon käännösprojekteja ja teologista koulutusta.
Nykytilanne

Kirkolla on 24 seurakuntaa, joissa on 906 jäsentä. Aktiivisesti toimivia pastoreita on 10. Kirkko kuuluu tunnustukselliseen luterilaiseen Kansainväliseen luterilaiseen neuvostoon.
Boy Meets Girl (vuoden 1984 elokuva)

| Boy Meets Girl |
| --- | --- |

Ohjaaja:  Leos Carax
Käsikirjoittaja:  Leos Carax
Tuottaja:  Patricia Moraz
Säveltäjä:  Jacques Pinault
Kuvaaja:  Jean-Yves Escoffier
Leikkaaja:   Nelly Meunier  Francine Sandberg 
Koreografi:  Laurent Morlot
Pääosat:   Denis Lavant  Mireille Perrier  Carroll Brooks  Maïté Nahyr 
Valmistustiedot
Valmistusmaa:  Ranska
Tuotantoyhtiö:  Abilene
Levittäjä:  Cinecom Pictures
Ensi-ilta:  1984
Kesto:  100 min
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKNimi-testi OK: 
Boy Meets Girl on Leos Caraxin ohjaama elokuva vuodelta 1984. Sen ensi-ilta oli Ranskassa Cannesin elokuvajuhlien aikaan Kriitikkojen viikolla.
Juoni

Mustavalkoisessa melodraamassa nuori Alex (Denis Lavant) etsii itseään Pariisin yössä ja tapaa Mireillen (Mireille Perrier), joka on ehkä tanssija.
Näyttelijät

| 0 | 1 | 2 |
| --- | --- | --- |
|  Denis Lavant  | … |  Alex   |
|  Mireille Perrier  | … |  Mireille   |
|  Carroll Brooks  | … |  Helen   |
|  Maïté Nahyr  | … |  Maite   |
|  Elie Poicard  | … |     |
|  Christian Cloarec  | … |  Thomas   |
|  Lorraine Berger  | … |  Pimpernelle   |
|  Marc Desclozeaux  | … |  Henri Bestouches   |
|  Anna Baldaccini  | … |  Florence   |
|  Evelyne Schmitt  | … |  L'étudiante   |
|  Jean Duflot  | … |  Bouriana   |
|  P'tit Louis  | … |  Sacha   |
|  Dominique Reymond  | … |  La voisine   |
|  Georges Castorp  | … |  Le voisin   |
|  Anne Dieumegard  | … |  L'amoureuse   |
Vastaanotto

Helsingin Sanomien Mikael Fräntin mielestä pienimuotoinen elokuva on samalla kertaa hauska ja traaginen, ihastuttava ja pelottava, älyllinen ja tunteellinen.
Filippus

| Filippus |
| --- | --- |

Apostoli
Henkilötiedot
Syntynyt: Betsaida, Galilea, Rooman keisarikunta
Kuollut: 80 jaa. Hierapolis, Anatolia, Rooman keisarikunta
Pyhä Filippus oli Uuden Testamentin mukaan yksi Jeesuksen kahdestatoista opetuslapsesta ja apostoleista. Hänet mainitaan synoptisissa evankeliumeissa ja Apostolien teoissa vain opetuslapsien nimiluettelossa, mutta Johanneksen evankeliumissa hänestä kerrotaan enemmän. Sen mukaan Filippuksen kotipaikka oli Betsaida, ja hän esitteli Jeesuksen Natanaelille. Kristillisen perimätiedon mukaan hän koki marttyyrikuoleman arviolta vuonna 80 Hierapoliksessa.
Arkeologiryhmä ilmoitti heinäkuussa 2011 löytäneensä haudan, jonka se uskoo olevan Filippuksen hauta. Hauta löytyi raunioituneesta kirkosta läheltä Pamukkalea, aiemmalta nimeltään Hierapolis.
Filippusta ei tule sotkea evankelista Filippokseen, joka esiintyy Apostolien teoissa.
Aiheesta muualla

Wikimedia Commonsissa on kuvia tai muita tiedostoja aiheesta .
Kirsch, Johann Peter: Philip the Apostle Catholic Encyclopedia.  1911. New York:  Robert Appleton Company. (englanniksi)
Jeesus ja apostolit
| --- | --- |
:  Evankeliumeiden mukaan:  Simon Pietari  •  Andreas  •  Jaakob Sebedeuksen poika  •  Johannes Sebedeuksen poika  •  Filippus  •  Bartolomeus  •  Tuomas  •  Matteus  •  Jaakob Alfeuksen poika  •  Taddeus  •  Simon Kananeus  •  Juudas Iskariot  Apostolien teot ja Paavalin kirjeet:  Mattias  •  Paavali
Firestarter

| ”Firestarter” The Prodigy |
| --- | --- | --- |

Singlen tiedot
 Albumilta: The Fat of the Land
 Äänitetty : Essex, Englanti
 Julkaistu: 18. maaliskuuta 1996
 Formaatti: 12" vinyyli, CDS
 Tekijä(t): Kim Deal, Anne Dudley, Keith Flint, Trevor Horn, Liam Howlett, J.J. Jeczalik, Gary Langan, Paul Morley
 Tuottaja(t): Liam Howlett
 Tyylilaji: breakbeat
 Kesto: 03.45 (Radio Edit) 4:42 (albumiversio)
 Levy-yhtiö: XL, Maverick, Mute
The Prodigyn muut singlet
| ”Poison” 1995 | ”Firestarter” 1996 | ”Breathe” 1996 |
Firestarter on The Prodigyn tekemä musiikkikappale, joka ilmestyi The Fat of the Land -albumilla vuonna 1997 ja singlenä vuonna 1996. Kappaleesta on tehty myös musiikkivideo ja single. Kappaleen musiikkivideo on kuvattu Isossa-Britanniassa, Lontoossa, Aldwychin hylätyn metroaseman tunnelissa.
Françoise Bettencourt Meyers

| Françoise Bettencourt Meyers> Henkilötiedot |
| --- | --- |
Syntynyt: 10. heinäkuuta 1953 (ikä 71) Neuilly-sur-Seine, Ranska
Muut tiedot
Omaisuus:  42,3 miljardia dollaria (9/2017)
Yritys:  L'Oreal
Françoise Bettencourt Meyers (s. 10. heinäkuuta 1953 Neuilly-sur-Seine, Ranska) on ranskalainen liikenainen, joka on yksi maailman rikkaimmista naisista. Hän on L'Oreal yritysryppään edesmenneen pääomistaja Liliane Bettencourtin ainoa tytär ja perijä. Hänen omaisuutensa arvoksi arvioidaan hieman yli 42 miljardia dollaria (2017).
Bettencourt on naimisissa ranskanjuutalaisen Jean-Pierre Mayersin kanssa, jonka isoisä oli juutalainen rabbi ja murhattiin Auschwitzissa. Bettencourtin äidin puoleinen isoisä Eugene Schueller (1881-1957) oli L'Orealin perustaja, sekä tunnettu toisen maailmansodan aikana natsi-yhteyksistään.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Françoise Bettencourt Meyers
Bolivian kielet

Bolivian alkuperäisasukkaiden asuinalueet
Bolivia, joka on virallisesti Bolivian monikansainen valtio, on nimensä mukaisesti hyvin monikielinen valtio. Ethnologuen mukaan maassa tavataan 43 elävää kieltä.
Viralliset kielet

Bolivian vuoden 2009 perustuslaki tunnustaa 37 kieltä virallisiksi kieliksi. Nämä kielet ovat:
| 0 | 1 | 2 | 3 | 4 |
| --- | --- | --- | --- | --- |
|  espanja  aimara  araona  baure  bésiro  canichana  cavineño  cayubaba  chácobo  chimán  ese ejja  guarani |   |  guarasu’we  guarayu  itonama  ketšua  leco  machajuyai-kallawaya  machineri  maropa  mojeño-trinitario  mojeño-ignaciano  moré  mosetén |   |  movima  pacawara  puquina  sirionó  tacana  tapiete  toromona  uru-chipaya  weenhayek  yaminawa  yuki  yuracaré  zamuco |
Vuonna 2019 Bolivian valtio ja sen alaisuudessa toimiva Monikansainen kielten ja kulttuurien tutkimusinstituutti ehdottivat, että virallisten kielten listaan lisättäisiin kolme uutta kieltä: joaquiniano, kumsa ja paunaka. Prosentuaalisesti eniten espanjankielisiä on maan itäosissa: esimerkiksi Pandon ja El Benin departmenteissa muita kuin espanjankielisiä on vain alle 10 % väestöstä. Sen sijaan lännessä Potosín departmentissa 57 % väestöstä puhuu muuta kuin espanjaa.
Ennen vuoden 2009 perustuslakia Bolivian viralliset kielet olivat espanja, ketšua ja aimara.
Muut kielet

Boliviassa asuu arviolta noin 160 000 saksanpuhujaa, joista 70 000 asuu Santa Cruzin departmentissa maan itäosissa. Saksan kieli saapui maahan mennoniittien mukana, minkä johdosta dominoiva saksan murre on plautdietsch.
Portugalia puhuu noin 0,2 % koko maan väestöstä lähinnä Brasilian ja Bolivian rajan tuntumassa.
Bolivialaista viittomakieltä käyttää arviolta 350 ihmistä.
Førden kirkko (Sveio)

| Førden kirkko Førde kyrkje |
| --- | --- |
 Kirkko vuonna 2008.
Sijainti:  Sveio, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1938
Suunnittelija:  Torgeir Alvsaker
Materiaali:  kivi
Istumapaikkoja:  250
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Førden kirkko (norj. Førde kyrkje) on Sveion kunnassa Vestlandin läänissä Norjassa sijaitseva kivinen pitkäkirkko vuodelta 1938.
Aiheesta muualla

Kuvia tai muita tiedostoja aiheesta Førden kirkko (Sveio) Wikimedia Commonsissa
Bilel Mohsni

| 0 | 1 | 2 |
| --- | --- | --- |

Henkilötiedot
Syntymäaika: 21. heinäkuuta 1987 (ikä 37)
Syntymäpaikka: Pariisi, Ranska
Pelipaikka: keskuspuolustaja
Pituus: 191 senttimetriä
Seura
Seura:  Paris FC
Pelinumero: 3
Seurat
| Vuodet | Seura | O (M) |
| 2005–2006 2006–2007 2007–2008 2008–2009 2009–2010 2010–2013 2012–2013 2013–2015 2015–2016 2016– |  CO Les Ulis  AF Lozère  Saint-Georges  CO Les Ulis  Sainte-Geneviève  Southend United →  Ipswich Town  Rangers  Angers  Paris FC | 44 (5)  22 (0) 30 (6) 29 (2) 62 (18) 5 (0) 44 (11) 0 (0) 10 (0) |
Maajoukkue
| 2014– |  Tunisia | 4 (0) |
 Seurajoukkueuran tilastot kattavat vain kansalliset sarjat, päivitetty 4. heinäkuuta 2016.  Maajoukkueuran tilastot päivitetty 10. syyskuuta 2014.
Bilel Mohsni (s. 21. heinäkuuta 1987 Pariisi) on tunisialainen jalkapalloilija. Puolustajana pelaava Mohsni edustaa Ligue 2:ssa Paris FC:tä.
Ura

Mohsni aloitti jalkapalloilun Ranskassa amatööritasolla Championnat de France amateur 2:ssa. Hän edusti vuosien 2005–2010 aikana CO Les Ulista, AF Lozèrea, Saint-Georgesta ja Sainte-Genevièvea.
Ura > Rangers FC

Mohsni kävi heinäkuussa 2013 viikon koejalla Rangersissa. 26. heinäkuuta 2013 hän allekirjoitti kahden vuoden sopimuksen ja pelasi ensimmäisen ottelunsa Rangersin riveissä sarjaottelussa Arbroathia vastaan 14. syyskuuta 2013. Hän pelasi avauskaudellaan 28 sarjaottelua ja teki niissä kymmenen maalia. Mohsni teki muun muassa kaksi maalia Ayr Unitedia vastaan 22. huhtikuuta 2014. Kausi päättyi Skotlannin ykkösliigan mestaruuteen, kun Rangers ei hävinnyt otteluakaan kauden aikana.